
Vadlīnijas pašvaldībām finanšu līdzekļu pieprasījumu sagatavošanai no valsts budžeta programmas "Līdzekļi neparedzētiem gadījumiem"










2026. gadā

Vispārīgā informācija

[image: Briefcase with solid fill]Pamatojums - Ministru kabineta 2018. gada 17. jūlija noteikumi Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – Noteikumi) (ar grozījumiem, kas stājās spēkā 10.07.2026.)

Noteikumu 6. sadaļa nosaka īpašus līdzekļu pieprasīšanas nosacījumus pašvaldībām – kārtību, kādā pašvaldības sagatavo no programmas “Līdzekļi neparedzētiem gadījumiem” paredzēto līdzekļu pieprasījumu, šā pieprasījuma izskatīšanas kārtību, līdzekļu piešķiršanas kritērijus, piešķirto līdzekļu izlietojuma, uzskaites, kontroles un pārskatu sniegšanas kārtību.

[image: Clipboard Checked outline]Pašvaldība var iesniegt pieprasījumu finansējuma saņemšanai no valsts budžeta programmas "Līdzekļi neparedzētiem gadījumiem", ja nepieciešams segt vai kompensēt:

· katastrofas, dabas stihijas, ugunsgrēka vai militāro darbību izraisīta incidenta radītos zaudējumus pašvaldības īpašumā vai valdījumā esošajiem infrastruktūras objektiem vai lietām; 

· pašvaldības izdevumus par izmaksātiem pabalstiem krīzes situācijās par dzīvojamās mājas renovācijas atbalstu, kas atbilstoši pašvaldības saistošajiem noteikumiem vai pašvaldības domes lēmumam izmaksāti dzīvojamās mājas īpašniekiem, dzīvokļu īpašniekiem vai to tiesiskajiem valdītājiem avārijas, stihiskas nelaimes, terora akta vai citas katastrofas seku likvidēšanai; 

· militāro darbību izraisīta incidenta rezultātā privāto tiesību juridiskajai vai fiziskajai personai nodarīto tiešo zaudējumu kompensēšanai par nekustamo īpašumu un lietām (izņemot sējumus, stādījumus, mežaudzes, dzīvniekus un lauksaimniecības tehniku, kuru kompensēšanas kārtību administrē Lauku atbalsta dienests un Zemkopības ministrija);

· citās normatīvajos aktos noteiktās neparedzētās situācijās radušos izdevumus, ja tiesību akti paredz iespēju pieprasīt finansējumu no programmas.

Pašvaldībai nepieciešamos līdzekļus no valsts budžeta programmas “Līdzekļi neparedzētiem gadījumiem” pieprasa Viedās administrācijas un reģionālās attīstības ministrija (turpmāk – VARAM).

Pašvaldība triju darbdienu laikā sniedz VARAM faktisko informāciju par notikušo neparedzēto gadījumu, norādot datumu vai laikposmu, iemeslu (piemēram, katastrofa, dabas stihija, ugunsgrēks, militāro darbību izraisīts incidents) un precīzu adresi vai teritoriju. 

Pašvaldība ir atbildīga par pilnīgas un patiesas informācijas un dokumentu iesniegšanu, tai skaitā par iesniegtās informācijas saturisko izvērtējumu, sadarbību ar Aizsardzības ministriju militāro darbību izraisītu incidentu gadījumā un atbilstīgo dokumentu nodrošināšanu.

Pašvaldība nodrošina, lai mērķis, kuram pieprasīti līdzekļi, tiktu sasniegts līdz attiecīgā gada beigām. Ja pašvaldība līdzekļus nav izlietojusi, tos līdz n gada beigām pārskaita atpakaļ VARAM.

VARAM ir atbildīga par līdzekļu izlietojuma uzraudzību atbilstoši mērķim un ir tiesīga no pašvaldības pieprasīt pārskatus par līdzekļu izlietojumu, lai nodrošinātu uzraudzību par mērķa sasniegšanu.

Finansējuma saņemšanas priekšnoteikumi

Pašvaldības iesniegto pieprasījumu (izņemot pieprasījumus militāro darbību izraisītu incidentu zaudējumu kompensēšanai) par finanšu līdzekļu piešķiršanu īpašumā vai valdījumā esošajiem infrastruktūras objektiem izskata tikai tad, ja radīto zaudējumu kompensēšanai nepieciešamā kopējā summa ir lielāka par 10 000 EUR un ja tiesību aktos nav noteikts citādi.

Pašvaldības līdzfinansējuma apmērs
	Vispārīgos gadījumos
(katastrofa, dabas stihija, ugunsgrēks)
	vismaz 30 %

	Apdrošināta būve
	vismaz 25 % un līdzfinansējumā ietilpst objekta apdrošināšanas prēmija attiecīgajam gadam

	· sociālās aprūpes centri,
· dienas centri,
· sociālās mājas,
· speciālās izglītības iestādes ar internātu
	nav prasības līdzfinansēt

	Pabalsts krīzes situācijā dzīvojamo māju renovācijas atbalstam
	vismaz 50 %

	Vispārīgos gadījumos, ja liela stihiska nelaime
(ja zaudējumu apmērs pārsniedz 2 % no pašvaldības plānotajiem budžeta izdevumiem kārtējā gadā)
	Ministru kabinets var pieņemt lēmumu par citiem līdzekļu piešķiršanas nosacījumiem

	Pabalsts krīzes situācijā dzīvojamo māju renovācijas atbalstam, ja liela stihiska nelaime (ja zaudējumu apmērs pārsniedz 2 % no pašvaldības plānotajiem budžeta izdevumiem kārtējā gadā)
	Ministru kabinets var pieņemt lēmumu par citu pašvaldības līdzfinansējuma apmēru ne mazāk kā 10 % apmērā

	Militāro darbību izraisīta incidenta gadījumos
(ja tirgū nav pieejama militāro risku apdrošināšana miera laikā)
	vismaz 10 %

	Militāro darbību izraisīta incidenta gadījumos
(ja tirgū ir pieejama militāro risku apdrošināšana miera laikā, bet nav veikta īpašumā vai valdījumā esošā nekustamā īpašuma vai lietu militāro risku apdrošināšana miera laikā)
	vismaz 25 %



1. Par pašvaldības infrastruktūras objektiem
(katastrofa, dabas stihija, ugunsgrēks, militāro darbību izraisīts incidents u. c.)

Pašvaldības pieprasījums

1. Noteikumu 5. pielikums
2. Apsekošanas akts (vai cits dokuments, kas apliecina notikušo faktu un radītos zaudējumus), kurā norādīts:
· objekta bojājumu raksturojums,
· zaudējumu rašanās cēlonis (stihiska nelaime, katastrofa, ugunsgrēks u.c.), 
· zaudējumu novērtējums un apmērs,
· pievienotas fotogrāfijas, kas uzņemtas apsekošanas laikā.
Prasības:
· apsekošanu veikusi pašvaldības izveidota komisija (vismaz 3 locekļi),
· komisijas darbā piedalījies sertificēts būvinženieris, būvspeciālists vai būvvaldes pārstāvis.
3. Pieprasīto līdzekļu tāme (aprēķins), kurā norāda:
· veicamo darbu aprakstu,
· nepieciešamos pakalpojumus,
· materiālu daudzumu,
· vidējās tirgus cenas,
· darba samaksas aprēķinu, 
· nodokļu aprēķinu. 
Prasības:
· aprēķinā norāda tikai ar neparedzētā gadījuma seku novēršanu saistītās attiecināmās izmaksas,
· tāmi sagatavojis sertificēts speciālists,
· norādīts sertificēta speciālista sertifikāta numurs,
· aicinājums tāmi iesniegt Excel formātā (lai nodrošinātu aprēķinu pārskatāmību un pārbaudāmību). 
Ja darbi jau veikti, pievieno:
· līgumu,
· darbu nodošanas – pieņemšanas aktu,
· rēķinus,
· maksājuma uzdevumus vai konta izrakstu.
4. Apliecinājums par īpašuma vai valdījuma tiesībām:
· pamatlīdzekļu uzskaites kartīte
vai 
· zemesgrāmatas apliecība.
5. Informācija par pašvaldības līdzfinansējumu – pašvaldības domes lēmums.
6. Informācija par apdrošināšanu, (jauno, nesen remontēto būvju) garantiju remontiem:
Ja objekts bija apdrošināts, pievieno:
· līgumu vai apdrošināšanas polisi,
· informāciju par pašvaldības apmaksāto apdrošināšanas prēmiju attiecīgajam gadam (rēķinu un maksājuma uzdevumu),
· apdrošināšanas pieteikumu,
· apdrošinātāja pieņemto lēmumu un informāciju par izmaksāto apdrošināšanas atlīdzību (ja tā tika izmaksāta).
7.  Nacionālo bruņoto spēku apliecinājums par incidentu - militāro darbību izraisītu incidentu gadījumā.
8. Citi dokumenti.

2. Par privāto tiesību juridiskās personas vai fiziskās personas īpašumā vai valdījumā esošo nekustamo īpašumu vai lietu
(militāro darbību izraisītu incidentu zaudējumi)

Pašvaldības pieprasījums

1. Noteikumu 6. pielikums
2. Pašvaldības lēmums par atbalsta apmēru
3. Sertificēta vērtētāja atzinums/vērtējums par zaudējumu apmēru
4. Informācija par apdrošināšanu
Ja nekustamais īpašums vai lieta bija apdrošināta, pievieno:
· apdrošināšanas līgumu vai apdrošināšanas polisi,
· apdrošināšanas pieteikumu,
· apdrošinātāja pieņemto lēmumu un informāciju par izmaksāto apdrošināšanas atlīdzību (ja tā tika izmaksāta)
5. Nacionālo bruņoto spēku apliecinājums par incidentu.
6. Citi dokumenti.

3. Par pašvaldības izmaksātiem pabalstiem krīzes situācijās atbalstam dzīvojamās mājas renovācijai
(stihiska nelaime, avārija, terora akts vai cita katastrofa dzīvojamā mājā)

Pašvaldības pieprasījums

1. Pašvaldības domes lēmums par izmaksāto atbalstu.
Lēmums attiecas uz atbalstu, tai skaitā Sociālo pakalpojumu un sociālās palīdzības likuma 35. panta otrās daļas 1. un 2. punktā noteiktajiem pabalstiem krīzes situācijā, kas atbilstoši pašvaldības saistošajiem noteikumiem vai lielu stihisku nelaimju gadījumā saskaņā ar pašvaldības domes lēmumu izmaksāti dzīvojamās mājas īpašniekam (īpašniekiem), dzīvokļa īpašniekam (īpašniekiem) vai to tiesiskajam valdītājam dzīvojamās mājas renovācijai, lai novērstu terora akta, avārijas, stihiskas nelaimes vai citas katastrofas sekas saskaņā ar likumu "Par palīdzību dzīvokļa jautājumu risināšanā".

2. Veikto maksājumu apliecinoši dokumenti.
 Maksājuma uzdevumi, konta izraksti vai citi dokumenti, kas apliecina finansiālā atbalsta izmaksu personai.

Papildu informācija par iepirkuma veikšanu ārkārtas apstākļu novēršanai


[image: Briefcase with solid fill]Pamatojums – Publisko iepirkumu likums


Skaidrojumu par iepirkumu veikšanu ārkārtas apstākļu novēršanai lūdzam skatīt Iepirkumu uzraudzības biroja sagatavotajā materiālā: https://www.iub.gov.lv/lv/media/8013/download?attachment.

___________________________________________________________________________
[image: Clipboard Checked outline]Pirms pieprasījuma iesniegšanas pārliecinieties:
· Pieprasījums ir pilnībā aizpildīts,
· Visi pielikumi ir pievienoti,
· Dokumentos norādītās summas savstarpēji sakrīt,
· Dokumenti ir parakstīti un noformēti atbilstoši normatīvo aktu prasībām,
· Pieprasījumā sniegtā informācija ir pilnīga, patiesa un pamatota.

